b'\n_START_ARTICLE_\nAlkotest\n_START_PARAGRAPH_\nAlkotest (alko[hol] + test) je provjeravanje (mjerenje) prisutnosti (koncentracije) alkohola u izdahnutome zraku s pomo\xc4\x87u posebne priru\xc4\x8dne naprave._NEWLINE__NEWLINE_Postoje klasi\xc4\x8dni, digitalni i elektroni\xc4\x8dki alkotestovi. Tako\xc4\x91er mjerenje se mo\xc5\xbee obaviti i medicinskim postupkom._NEWLINE_Temelji se na redukciji kalijeva dikromata u prisutnosti alkohola u trovalentni kromov spoj, koji se pojavljuje kao zeleni sloj. Na istoj se reakciji temelji i odre\xc4\x91ivanje alkohola u krvi. Alkotestom prometna policija utvr\xc4\x91uje je li sudionik u prometu, naj\xc4\x8de\xc5\xa1\xc4\x87e voza\xc4\x8d vozila, bio pod djelovanjem alkohola._NEWLINE_Prvi alkotest izumio je Robert Borkenstein godine 1954. Radi na principu kemijske oksidacije i fotometrije.'